Սովորել է Ֆեռարայի և Պարմի համալսարաններում։ 1682 թվականին ղեկավարել է Մոդենայի համալսարանի տեսական բժշկության, 1700 թվականից՝ Պադուայի համալսարանի գործնական բժշկության ամբիոնները։ Արհեստավորների հիվանդությունների մասին «Դատողություններ» (1700) հիմնական աշխատությունում Ռամացինինի նկարագրել է մոտ 70 մասնագիաություններին բնորոշ հիվանդություններ, հատկապես առանձնացրել է մշակվող նյութերի (սնդիկ, կապար), աշխատանքային հնարքների ու դիրքի (դերձակների, շինարարների), արտաքին միջավայրի վնասակար ազդեցությունները և մշակել դրանց դեմ պայքարի միջոցներ։ Ռամացինի անունով են կոչվում Իտալիայի, ԱՄՆ-ի և այլ երկրների պրոֆեսիոնալ հիգիենայի գիտական ընկերությունները։